Favrskov Forsyning A/S, Generalforsamling 2015, Årsrapport 2014 
Sagsfremstilling 
65.                 Favrskov Forsyning A/S, Generalforsamling 2015, Årsrapport 2014 - Åbent 
  
  
SAGENS INDHOLD 
Favrskov Forsyning A/S har fremsendt årsrapport for 2014. 
  
Sagen forelægges for Byrådet forud for afholdelse af den ordinære generalforsamling, idet Byrådet skal træffe 
beslutning om at bemyndige borgmester og kommunaldirektør til at afholde den ordinære generalforsamling. 
Herunder godkende årsrapporten med ledelsesberetning, koncernregnskab og årsregnskab for Favrskov Forsyning 
A/S.  
  
Bestyrelsen for Favrskov Forsyning A/S har afholdt ordinær generalforsamling i de to datterselskaber [adresse] 
Spildevand A/S og Favrskov Affald A/S 23. april 2015, idet disse to selskaber er 100 % ejet af Favrskov Forsyning 
A/S.  
  
Da Favrskov Kommune er eneaktionær i moderselskabet Favrskov Forsyning A/S afholdes generalforsamlingen 
med deltagelse af borgmester og kommunaldirektør sammen med selskabets bestyrelse, direktion og øvrig ledelse. 
  
Dagsordenen for den ordinære generalforsamling er ifølge vedtægterne: 
  
· Valg af dirigent 
· Bestyrelsens beretning om selskabets virksomhed i det forløbne regnskabsår 
· Forelæggelse af revideret årsrapport og eventuelt koncernregnskab til godkendelse 
· Beslutning om decharge for direktionen og bestyrelsen 
· Beslutning om anvendelse af overskud eller dækning af tab i henhold til den godkendte årsrapport 
· Valg af revisor 
· Eventuelt. 
  
Bestyrelsen har suppleret dagsordenen med punktet: 
  
· Drøftelse af overvejelser for budget 2016. 
  
 
Byråd 
26. maj 2015 
Sagsnr. 710-2015-
20798 
Dok.nr. 710-2015-
137409 
Sagsbehandler 
DPBCJ 
  
Tidl. politisk behandling 
  
Forventet sagsgang 
ØK, BY 
Lovgrundlag 
Selskabsloven, årsregnskabsloven 
VURDERING 
Årsregnskabet for hvert af de tre selskaber er revideret og godkendt af revisionsfirmaet Arne Holst. 
  
Den uafhængige revisors påtegning fremgår af årsrapporten. Revisors konklusion er følgende: 
  
”Det er vores opfattelse, at regnskabet giver et retvisende billede af selskabets aktiver, passiver og finansielle 
stilling pr. 31. december 2014 samt af resultatet af selskabets aktiviteter for regnskabsåret 1. januar – 31. 
december 2014 i overensstemmelse med årsregnskabsloven.” 
  
Revisionen har anført en supplerende oplysning: 
  
”Uden at modificere vores konklusion, henleder vi opmærksomheden på note 2 i årsregnskabet, som beskriver 
den usikkerhed, der er i datterselskabet Favrskov Spildevand A/S omkring den beløbsmæssige størrelse af den 
udskudte skatteforpligtigelse, der kan henføres til de skattemæssige indgangsværdier på selskabets materielle 
anlægsaktiver samt den hertil hørende opkrævningsret hos forbrugerne.” 
  
Bestyrelsen i Favrskov Forsyning A/S har behandlet selskabets årsrapport med ledelsesberetning, 
koncernregnskab og årsregnskab for 2014 på bestyrelsesmøde 23. april 2015. Bestyrelsen godkendte 
ledelsesberetning, koncernregnskab og årsregnskab og indstiller dette til godkendelse på den ordinære 
generalforsamling.  
  
Ifølge vedtægterne skal det på generalforsamlingen besluttes, hvem selskabet anvender som revisor. [adresse] 
Forsyning A/S har, efter gennemført udbud af revisionsopgaven i 2012, indgået kontrakt med Ernst & Young for 
perioden 2013-2016. Derfor indstilles Arne Holst til valget som selskabets revisor.  
  
Årsregnskabet skal aflægges i henhold til årsregnskabsloven. Der er således tale om et omkostningsbaseret 
regnskab i modsætning til det kommunale regnskab, som er udgiftsbaseret. Den principielle forskel på et 
omkostningsbaseret regnskab og et udgiftsbaseret regnskab er, at i et omkostningsbaseret regnskab resultatføres 
omkostninger, når de forbruges, og der indregnes således bl.a. afskrivninger. I et udgiftsbaseret regnskab 
resultatføres udgifter, når de afholdes. 
  
Favrskov Forsyning A/S’ årsresultat udviser et overskud på 4,1 mio. kr. Resultatet kan henføres til [adresse] 
Spildevand A/S.  
  
Favrskov Spildevand A/S  
Favrskov Spildevand A/S har i 2014 et overskud på 4,0 mio. kr. Resultatet skal sammenholdes med, at selskabet 
forventede et overskud på 5,2 mio. kr. ved budgetlægningen for 2014. Afvigelsen på 1,2 mio. kr. kan primært 
forklares ved betaling af skyldig skat på 3,0 mio. kr. Der henvises til note 2 i årsregnskabet, som beskriver den 
usikkerhed, der er i datterselskabet Favrskov Spildevand A/S omkring den beløbsmæssige størrelse af den 
udskudte skatteforpligtigelse. Usikkerheden om skatteforpligtigelsen fremgik ligeledes af Årsrapporten for 2013. 
  
Favrskov Forsyning A/S har modtaget en afgørelse fra SKAT, som nedskriver Favrskov Spildevand A/S’ 
skattemæssige indgangsværdier med 1,6 mia. kr. Selskabet – og branchen i øvrigt – er uenig i SKAT’s afgørelse 
og har anket denne til Landsskatteretten. De første prøvesager er afsluttet i Landsskatteretten og er i overvejende 
grad faldet ud til SKAT’s fordel. Afgørelserne er anket, idet branchen er af den opfattelse, at de ikke er i 
overensstemmelse med lovens ordlyd samt intentionerne i Vandsektorloven. 
  
Favrskov Spildevand A/S er underlagt et prisloft, som fastsættes af Forsyningssekretariatet. Prisloftet regulerer 
selskabets omkostninger og fastsætter krav til effektiviseringer i forhold til øvrige spildevandsselskabers 
omkostninger. Selskabets driftsomkostninger og investeringer overholder de rammer, der er udmeldt i selskabets 
Prisloft 2014. 
  
Bestyrelsen for Favrskov Spildevand godkendte 29. oktober 2014 selskabets takster for afledning og behandling af 
spildevand. I henhold til lov om betalingsregler for spildevandsanlæg skal Byrådet godkende taksterne i forhold til om 
prisloftet overholdes. 
  
I 2015 har Favrskov Spildevand fået udmeldt en indtægtsramme på 84,9 mio. kr. I budgettet for 2015 forventes der 
en omsætning på 77,3 mio. kr. Selskabet overholder således prisloftsrammen. 
  
Favrskov Affald A/S 
I Favrskov Affald A/S var der i 2014 et underskud på 1,1 mio. kr. I takstberegningen for 2014 var der indregnet et 
underskud på 0,8 mio. kr., med henblik på at tilbagebetale tidligere års overskud til forbrugerne. At underskuddet er 
blevet større end forventet skyldes, at omsætningen fra salg af genanvendelige materialer ikke kunne realiseres på 
budgetteret niveau. Herudover har omkostningerne ved at indføre genbrugsbeholderen overskredet budgettet.  
  
Usikkerheden omkring den beløbsmæssige størrelse af den udskudte skatteforpligtigelse påvirker ligeledes 
årsresultatet i Favrskov Affald A/S. I årsresultatet indgår der en skatteindtægt på 1,2 mio. kr. som primært skyldes 
regulering af udskudt skat vedrørende tidligere år. 
  
Selv om der reelt har været et underskud i 2014 udgør årets resultat i årsrapporten 0 kr. Det følger af hvile-i-sig-selv 
princippet i affaldsbekendtgørelsen, hvor et underskud betragtes som underdækning. Over-/underdækning udtrykker 
tilgodehavende/gæld, der skal reguleres overfor forbrugerne gennem taksten. Underskuddet på 1,1 mio. kr. 
modregnes i den akkumulerede gældsforpligtelse til forbrugerne i regnskabet. Årets resultat udgør herefter 0 kr. 
  
Vedrørende generalforsamlingens dagsordenspunkt om decharge for direktion og bestyrelse kan oplyses, at det er 
et ældre selskabsretligt udtryk, som betyder, at generalforsamlingen, såfremt denne har fået i alt væsentlighed 
rigtige og fuldstændige oplysninger, meddeler ledelsen af selskabet ansvarsfrihed for det forgangne års handlinger 
og for det fremlagte årsregnskab.  
  
Vedrørende generalforsamlingens dagsordenspunkt om anvendelse af overskud eller dækning af tab kan oplyses, at
bestyrelsen foreslår, at årets resultat tilført koncernens egenkapital, som herefter udgør 1,6 mia. kr. pr. 31. december 
2014. 
  
ØKONOMI 
Der henvises til vurderingsafsnittet. 
  
INDSTILLING 
Direktøren for Job og Økonomi indstiller til Byrådet: 
  
1. At borgmester og kommunaldirektør bemyndiges til at afholde den ordinære generalforsamling i [adresse] 
Forsyning A/S og godkende årsrapporten for 2014 med ledelsesberetning, koncernregnskab og årsregnskab. 
2.  At der på generalforsamlingen meddeles decharge for direktion og bestyrelse. 
3. At der på generalforsamlingen besluttes at anvende overskud/underskud i Favrskov Forsyning A/S som foreslået i 
årsrapporten. 
4. At der på generalforsamlingen træffes beslutning om, at selskaberne anvender revisionsfirmaet Arne Holst 
som selskabernes revisor i det kommende år.  
5. At der på generalforsamlingen drøftes overvejelser om budget 2016. 
6. At spildevandstaksterne for 2015 godkendes i henhold til at prisloftsrammen for 2015 er overholdt. 
  
BESLUTNING 
  
Økonomiudvalget, 19. maj 2015: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 26. maj 2015: 
Fraværende: Bo Jespersen, Frida Eriksen 
  
Godkendt. 
Årsrapport 2014 - Favrskov Forsyning 
710-2015-121106 
Årsrapport 2014 - [adresse] 
710-2015-121103 
Årsrapport 2014 - Favrskov Affald 
710-2015-121100 
Prisloft og budgetteret omsætning 2015 [adresse] 
Spildevand A/S 
710-2015-121108 
